หลังคลอด6เดือนประจำเดือนยังไม่มากินยาคุมแบบฮอร์โมนเดี่ยว ซีราเซท ได้จะครบแผงที่2 แฟนพึ่งหลั่งใน เลยกังวลจึงกินยาคุมฉุกเฉินเข้าไปแล้วกินยาคุมปกติต่อเนื่องเหมือนเดิมเป็นอะไรไหมคะ
สวัสดีค่ะ การที่รับประทานยาคุมกำเนิดแบบแผง เมื่อรับประทานในแผงแรกเข้าสู่เม็ดที่ 8 ตัวยาจะเริ่มออกฤทธิ์สูงสุดค่ะ การรับประทานสม่ำเสมอตรงเวลา จะสามารถมีฤทธิ์คุมกำเนิดได้สูงค่ะ โดยโอกาสล้มเหลวหรือเกิดการตั้งครรภ์พบได้น้อยกว่า 1%ค่ะยาคุมกำเนิดฉุกเฉิน สามารถลดโอกาสการตั้งครรภ์ได้ประมาณ 80% ค่ะแต่การรับประทานยาคุมกำเนิดแบบแผงอยู่เดิม ร่วมกับการใช้ยาคุมกำเนิดแบบฉุกเฉินจะไม่แนะนำนะคะ เพราะไม่ได้เพิ่มประสิทธิภาพการคุมกำเนิด แต่จะได้รับผลข้างเคียงของการได้รับฮอร์โมนขนาดสูงได้แก่อาการคลื่นไส้อาเจียน วิงเวียน เลือดออกกระปริดกระปรอย ประจำเดือนคาดเคลื่อนได้ค่ะแนะนำ รับประทานยาคุมกำเนิดแบบแผงต่อเนื่องสม่ำเสมอนะคะ หากต้องการเพิ่มประสิทธฺิภาพการคุมกำเนิด แนะนำการใช้ถุงยางอนามัยนะคะ